**Pressemeddelelse: August 2019**

**Agger, Bondegaard, Mathorne og Agger**

**Tre malere og en fotograf**

Det er 4 meget forskellige udtryk, der mødes i Kældergalleriet under Brugsen i Torup, hvor  Socorro Silva Agger og Jakob Agger begge tidligere Torup, nu Hundested, udstiller sammen med Jasminika H. Mathorne og Jakob Bondegaard, begge fra København.

Socorro arbejder ekspressivt og intuitivt med akrylfarver på stort papir, eksperimenterende med stoflighed og dybde.

 Jakob, der tidligere er kendt for sine collager, maler nu på lærred, enkle former, farver og bare flader i et enkelt grafisk udtryk.

Blå, okker og sienna i akryl og oliekridt er Jasminikas foretrukne palet, som danner udgangspunkt for organiske og fortættede strukturers møde med lysere former og flader, på lærred og papir.

Den 4. i gruppen er Jakob Bondegaard. Jakob er fotografuddannet i London og fotograferer med en æstetisk enkelthed, optaget af lysets evne til at skabe stemning i rummet.

**Udstillingen “Agger, Bondegaard, Mathorne og Agger” har fernisering lørdag d 7. september kl 11-13 og sidste udstillingsdag er d 2. november.**

Kunstnerne vil være til stede under ferniseringen og alle er velkomne.

Med venlig hilsen

Kunst i Torup

***KÆLDERGALLERIET -****Torupvejen 156,  Torup, 3390 Hundested  
Åbningstider t.o.m. 20.10.: Mandag-torsdag kl. 8-18, fredag kl. 8-19, lørdag, søndag og helligdage kl. 8-17  
Åbningstider fra 21.10.: Mandag-torsdag kl. 9-18, fredag kl. 9-19. lørdag kl. 8-14, søndag lukket  
Transport (fra Kbh.) Tag S-toget til Hillerød og derefter lokalbanen mod Hundested. Stå af på Dyssekilde St.  
Indgang igennem Brugsen   -  gratis adgang  - handicapadgang  
Vi anbefaler indkøb i galleriets sponsor Brugsen samt cafébesøg i nærliggende Café Torup, Solen 1A*

*Desuden Torup Marked med kilometermad - hver anden lørdag kl 10-15 i ulige uger fra juni til oktober  
Facebook: 'Kældergalleriet - under Brugsen i Torup'  -*[*www.kaeldergalleriet.dk*](http://www.kunstitorup.dk/)